સ્ટ્રોક દરમિયાન પ્રત્યેક સેકન્ડે મગજનાં ૩૨ હજાર કોષો નાશ પામે છે અને ૨૩ કરોડ જ્ઞાનતંતુઓનું જોડાણ નાશ પામે છે. આ કારણથી સ્ટ્રોકની ઇમરજન્સી સારવાર ખૂબ જ જરૂરી છે. અપોલો હોસ્પિટલ્સના જાણીતા ન્યુરોલોજીસ્ટ ડો.સમીર પટેલ એમડી, ડીએમ(ન્યુરોલોજી)એ વધુમાં જણાવ્યું હતું કે, સ્ટ્રોકનું સચોટ નિદાન અને સ્ટ્રોકનો પ્રકાર (ઇસ્કેમિક કે હેમરેજીક) નક્કી કરવા માટે સીટી સ્કેન અથવા એમઆરઆઇ ખૂબ જ જરૂરી છે. સુગર, ઈસીજી, ઇકો કાર્ડિયોગ્રાફી, કેરોટિડ ડોપ્લર અને લિપિડ પ્રોફાઇલ જેવા પરીક્ષણ સ્ટ્રોકનું કારણ મેળવવા માં મદદ કરે છે. તેમણે સ્ટ્રોકનાં લક્ષણો ખાસ વર્ણવતાં જણાવ્યું કે, જા ચહેરો વાંકો થાય, એક બાજુનાં હાથ કે પગમાં નબળાઈ આવવી કે ખાલી ચઢી જવી, બોલવામાં તકલીફ જેમ કે જીભ જાડી થવી, સ્પષ્ટ શબ્દો ન બોલાય, સમજવામાં મુશ્કેલી પડવી, ચક્કર આવવા, ચાલવામાં સંતુલન ન રહેવું, જાવામાં તકલીફ. જેમ કે, ડબલ દેખાવું, દેખાવાનું બંધ થઈ જવું, ભાન અવસ્થા ગુમાવવી, અચાનક ગંભીર માથાનો દુઃખાવો થવો તો આ સ્ટ્રોકના લક્ષણો હોઇ શકે.